ANC-beleid laat jeug werkloos | Maroela Media
Daar word net gepraat oor die ekonomiese bemagtiging van die land se jeug, maar dade ontbreek aan die kant van die ANC-regering en oplossings wat deur die opposisie voorgestel word, word geminag terwyl die probleem by die dag groter raak, sê Anton Alberts, woordvoerder van die VF Plus.
Alberts sê dit is des te meer tragies omdat die arbeidsmag van eerste wêreldlande vinnig verouder, terwyl dit nie in Suid-Afrika die geval is nie. Hierdie 'demografiese dividend' gaan in die proses verlore.
Volgens Alberts kan die rede hiervoor vierkant voor die deur van die regering gelê word wat met swak regering en dienslewering die land ekonomies laat stagneer het.
"Die ANC se eerste taak na 1994 was om 'n ervare staatsdienskorps met onbevoegde kaders te vervang. Diegene wat nie oortuig kon word om pakkette te neem nie, is gedwing om dit te doen. Sodoende is institusionele geheue en ervaring wat gebruik kon word om behoorlike dienste te lewer, veral in die onderwys, uitgewis.
"Op hierdie manier behandel die regering die jeug soos sampioene: Hou hulle oningelig in die donker en voed hulle op 'n dieet van leuens en propaganda om die regering se mislukkings te verbloem.
"Die ANC se kader-ontplooiing het mense met die mentaliteit van 'n Hlaudi Motsoeneng in belangrike openbare posisies geplaas waarvoor hulle bloot nie bevoeg is nie. Dit het die effek gehad dat talle arm swart mense endemies blootgestel is aan swak dienslewering en die jeug aan substandaard onderwys.
"Daarby het die ANC ook nog geëksperimenteer met die jeug deur uitkomsgebaseerde onderwys wat talle jongmense ongeletterd gelaat het.
"Wat is die antwoord dan? Hoe red ons die jeug en bou vir hulle 'n toekoms? Gegewe die feit dat ons vanjaar dieselfde debat en onkunde van die ANC het, is dit duidelik dat ons verdienste moet terugbring in die stelsel deur die land van die onverbiddelike ANC en sy mislukte beleid te red," het Alberts bygevoeg.
Die jeug se werk word vir hulle in Cina gedoen. Hulle kan onder 'n boom gaan sit en wag vir toelaes.
En hulle oures ondersteun die beleid deur alles te koop met "made in China" op die houers gedruk!
Daar is net een rede waarom so 'n groot persentasie van die jongmense werkloos is. Dit is doodeenvoudig dat daar nie werksgeleenthede vir die massas is nie. Alvorens die regering nie daadwerklike stappe doen om die onbeheersde bevolkingsaanwas, hok te slaan nie, sal dié probleem nooit opgelos word nie. Voeg hierby die feit dat jongmense met reuse salarisse wil wegspring en werkgewers eerder mense met werkservaring wil aanstel, en die resep vir 'n groterwordende werkloosheidssyfer is volmaak.
Ek kan mal word wanneer ek artikels soos hierdie lees. Kyk na die laaste paragraaf: "Wat is die antwoord dan? Hoe red ons die jeug? Gegewe die ANC se onkunde, moet ons verdienste terugbring in 'n stelsel deur die land van die onverbiddelike ANC en sy mislukte beleid te red." HUH? Ek is naar. Ek wil opgooi….Ek wil skree "Wat is in Anton Alberts se kop aan die gang?" Hierdie land is nie meer "ons" land nie. "Ons"…..het dit weggegee. Die "jeug" waarvan hier gepraat word is nie "ons" jeug nie. "Ons" jeug brand nie universiteite af en vernietig infrastruktuur… Lees meer »
Juis daarom dankie tog vir organisasies soos Solidariteit en Afriforum wat pro aktief optree met beperkte middele ten einde die behoefte aan Afrikaanse, Christelike opvoeding sterk aan te spreek deur onder ander Akademia in die huidige tydsverloop. Indien ons geduldig moes wag todat die regerende party se ondeurdagte beleidsrigtings se vrot vrugte tot volle ontbinding ontwikkel, is daar n addisionele geslag of twee se geleenthede daarmee heen. Skade reeds berokken is onberekenbaar.Ek sou graag wou sien dat soos met Soltek vir tegniese beroepslui, ook spoedeisend voorsiening gemaak word vir professionele beroepsrigtings soos GR, dokters en prokureurs. Tans kan daar gekies… Lees meer »